FI
5.12.2022
Euroopan unionin virallinen lehti
C 463/37
2) María Teresa Serrano Velázquez velvoitetaan korvaamaan oikeudenkäyntikulut.
(1)
EUVL C 481, 29.11.2021.
Unionin yleisen tuomioistuimen tuomio 5.10.2022 – bett1.de v.
EUIPO – XXXLutz Marken (Body-Star) (Asia T-599/21) (1) (EU-tavaramerkki – Mitättömyysmenettely – EU-sanamerkki Body-Star – Aikaisempi EU-sanamerkki Bodyguard – Suhteellinen hylkäysperuste – Asetuksen (EU) 2017/1011 60 artiklan 1 kohdan a alakohta, luettuna yhdessä saman asetuksen 8 artiklan 1 kohdan b alakohdan kanssa) (2022/C 463/51) Oikeudenkäyntikieli: saksa Asianosaiset Kantaja: bett1.de GmbH (Berliini, Saksa) (edustaja: asianajaja O. Brexl) Vastaaja: Euroopan unionin teollisoikeuksien virasto (EUIPO) (asiamiehet: M. Eberl ja E. Markakis) Muu osapuoli EUIPO:n valituslautakunnassa ja väliintulija unionin yleisessä tuomioistuimessa: XXXLutz Marken GmbH (Wels, Itävalta) (edustaja: asianajaja H. Pannen)
Oikeudenkäynnin kohde SEUT 263 artiklaan perustuvassa kanteessaan kantaja vaatii Euroopan unionin teollisoikeuksien viraston (EUIPO) toisen valituslautakunnan 14.7.2021 tekemän päätöksen (asia R 1712/2020-2) kumoamista.
Tuomiolauselma 1) EUIPO:n toisen valituslautakunnan 14.7.2021 tekemä päätös (asia R 1712/2020 2) kumotaan siltä osin kuin se koskee luokkaan 20 kuuluvia ”patjoja; sijauspatjoja; sänkyjä; sängynrunkoja; sälepohjia sänkyjä varten; vuodevaatteita (liinavaatteita lukuun ottamatta); tyynyjä; ergonomisia niskatyynyjä; vesisänkyjä; ilmapatjoja” ja luokkaan 24 kuuluvia ”päiväpeittoja; vuodevaatteita ja peittoja; patjakangasta; patjansuojuksia; patjan- ja tyynynsuojuksia; makuupusseja”.
2) Kanne hylätään muilta osin.
3) Asianosaiset vastaavat omista oikeudenkäyntikuluistaan.
(1)
EUVL C 452, 8.11.2021.
Unionin yleisen tuomioistuimen tuomio 5.10.2022 – WV v.
CdT (Asia T-618/21) (1) (Henkilöstö – Väliaikaiset toimihenkilöt – Sairausloma – Perusteettomat poissaolot – Työsopimuksen päättäminen ilman irtisanomisaikaa – Muuhun henkilöstöön sovellettavien palvelussuhteen ehtojen 16 artikla – Muuhun henkilöstöön sovellettavien palvelussuhteen ehtojen 48 artiklan b alakohta – Vastuu) (2022/C 463/52) Oikeudenkäyntikieli: ranska Asianosaiset Kantaja: WV (edustajat: asianajajat L. Levi ja A. Champetier)